Löggæsla og samfélagið – ráðstefna 21. febrúar 2018 Löggæsla og samfélagið ráðstefna 21. febrúar , 2018 Kallað eftir ágripum Kallað er eftir ágripum erinda fyrir ráðstefnuna „ Löggæsla og samfélagið “ sem Lögreglufræði við Háskólann á Akureyri heldur miðvikudaginn 21. febrúar , 2018 . Ráðstefnan er ætlaður sem vettvangur þar sem fagfólk og fræðimenn reifa málefni sem tengjast löggæslu í víðri merkingu . Einstaklingar og hópar sem starfa á fræða - og / eða fagsviðum sem snerta löggæslu eru hvattir til þess að senda inn ágrip af erindum sem byggja á eigin rannsóknum og / eða starfi . Lykilfyrirlesarar ráðstefnunnar endurspegla þema ráðstefnunnar , sem að þessu sinni er löggæsla í dreifbýli . Alla jafna eru færri afbrot framin í dreifbýli en þéttbýli og endurspeglast þessi staðreynd í þeirri friðsælu hugsýn sem margir hafa af dreifðum byggðum . En þar er ekki öll sagan sögð . Víða um heim hefur orðið vitundarvakning um þær sérstöku áskoranir sem löggæsla í dreifbýli felur í sér ( s.s. dulin afbrot , langar vegalengdir , minni stuðningur , mikill sýnileiki lögreglumanna og nálægð þeirra við nærsamfélagið ) . Þess fyrir utan eru dreifðar byggðir langt í frá einsleitar . Að gefnu tilefni óskum við sérstaklega eftir erindum sem lúta að löggæslu í dreifbýli , en öll erindi sem snúa að löggæslu almennt eru miklu meira en velkomin . Sem fyrr segir er ráðstefnan hugsuð sem sameiginlegur vettvangur fyrir fræða - og fagfólk til þess að koma rannsóknum sínum og reynslu af löggæslu hérlendis sem erlendis á framfæri og deila með leikum sem lærðum . Lykilfyrirlesarar verða kynntir þegar nær dregur • Ráðstefnan fer fram miðvikudaginn 21. febrúar í Miðborg Háskólans á Akureyri , nánar tiltekið í stofu N101 og N102 . Ráðstefnan hefst stundvíslega kl. 9:00 og stendur til 17:00 . • Almenn erindi skulu ekki taka ekki lengri tíma en 20 mínútur og fyrirspurnir í kjölfarið ekki lengur en 10 mínútur . Ágrip af erindum ( hámark 250 orð ) skulu berast eigi síðar en þriðjudaginn 15. janúar á netfangið goddsson@unak.is„>goddsson @unak . is . Af gefnu tilefni skal áréttað að ágripið á að innihalda titil , stutta lýsingu á markmiði rannsóknar , aðferðum og helstu niðurstöðum eða lærdómi . Einnig þarf að fylgja starfsgrein eða staða höfundar og ( ef um fleiri en einn er að ræða ) röð höfunda . • Ráðstefnugjald er 5.000 krónur á mann og eru ráðstefnugögn og kaffiveitingar innifaldar ( greiðist á staðnum ) . Þátttakendur greiða sjálfir ferðakostnað , gistingu og mat . Háskólanemar frá frítt .